L-Istati Uniti u r-Renju Unit se jsellmu lill-270 ruh li bħal llum 25 sena ilu mietu fl-attakk terroristiku ta’ Lockerbie. Fost l-attivitajiet li se jsiru, hemm wieħed fil-belt ta’ Lockerbie innifisha fin-naħa t’isfel tal-iSkozja fejn l-ajruplan fuq titjira Pan Am 103 sploda fis-sema fl-1988. Il-każ Lockerbie jibqa’ l-aktar att terroristiku qattiel li qatt sar fir-Renju Unit u sal-attakki tal-11 ta’ Settembru 2001 fl-Istati Uniti kien ukoll l-aktar wieħed li fih mietu ċittadini Amerikani. L-ajruplan tat-tip 747 kien ilu li telaq mid-destinazzjoni Londra ftit aktar minn nofs siegħa fi triqtu lejn New York meta sploda fil-21 ta’ Dicembru 1988. Il-passiġieri kollha abbord u s-16-il membru tal-ekwipaġġ, kif ukoll 11-il persuna oħra nqatlu fi djarhom meta l-fdalijiet mill-ajruplan waqgħu fuq djarhom. L-investigaturi li ħadmu fuq il-każ jemmnu li żewġ aġenti tas-servizzi sigrieti Libjana kienu responsabbli għal dan l-attakk. Fl-2001, Abdelbaset al-Megrahi kien intbagħat il-ħabs fuq dan il-każ izda nħeles fl-2009 fuq bażi ta’ mogħdrija wara li kellu kanċer tal-prostata fi stat avvanzat. Huwa kien miet f’daru fi Tripli f’Mejju 2012. Fl-2003 l-eks mexxej Libjan Muammar Gaddafi kien aċċetta li l-Libja kienet wettqet dan l-attakk izda caħad li kien hu li ta l-ordnijiet.